recursal/SuperWikiNEXT-32B huggingface dataset:
|  |
| --- |
| **جبل** |
| مجمع النجوم جبل بڑی تصویر کے لیے کلک کریں |
|   |
| **عربی نام:** | **الجبل**  |
| **انگریزی نام:** | Mensa |
| **خاندان:** | لاکائیل |
| **آسمان میں مقام:** | آسمانِ جنوب اول |
| **رقبہ:** | 153.484 ۔ (75 واں) |
| **فی صد رقبہ :** | آسمان کا 0.37 فی صد |
| **مطلع مستقیم:** | 5 گھنٹے 24.90 منٹ |
| **میل:** | 77 ڈگری 30.24 منٹ جنوب |
| **سیاروں والے ستارے :** |    1 |
| **چمکدار ستارے:** |    کوئی نہیں |
| **قریبی مجمع النجوم:** | حربا،ماہی زرین،مار آب،ثمن،ماہی طیار |
|   |

  


'**جبل** (عربی: **الجبل**  - انگریزی: Mensa) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب اول میں کیا جا سکتا ہے۔ اس مجمع النجوم کا رقبہ 153.484 مربع ڈگری ہے۔ جو کل آسمان کا 0.37 فی صد بنتا ہے۔مطلع مستقیم 05 گھنٹے 24.90 منٹ ہے۔ اور میل 77 ڈگری 30.24 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔

قریبی مجمع النجوم
-----------------

اس کے اردگرد حربا،ماہی زرین،مار آب،ثمن،ماہی طیار واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**آسٹریلین سروسز الیون** ایک کرکٹ ٹیم تھی جو دوسری جنگ عظیم کے دوران صرف فوجی سروس کے اہلکاروں پر مشتمل تھی۔ وہ مئی 1945ء میں نازی جرمنی کی شکست کے بعد سرگرم ہو گئے۔ ٹیم نے جنگ کے خاتمے کا جشن منانے کے لیے فوجی اور سویلین دونوں طرف سے انگلش کرکٹ ٹیموں کے خلاف میچ کھیلے۔ ان میچوں کا مقصد جنگ سے تباہ حال انگلش شہروں میں حوصلہ بڑھانا اور لڑائی کے اختتام کے بعد کرکٹ کو بحال کرنا تھا۔

جنگ کے خاتمے سے 1945ء کے کرکٹ سیزن کا آغاز ہوا۔   پلم وارنر نے دشمنی کے خاتمے کا جشن منانے کے لیے انگلینڈ اور آسٹریلوی فوجیوں کے درمیان میچوں کی ایک سیریز کا اہتمام کیا جسے وکٹری ٹیسٹ کے نام سے جانا جاتا ہے  تاہم آسٹریلوی کرکٹ کے منتظمین 3روزہ میچوں کو آفیشل ٹیسٹ میچوں کے طور پر تسلیم نہیں کریں گے،   یہ دلیل دیتے ہوئے کہ مسلح خدمات میں ٹیسٹ سطح کے کافی کھلاڑی نہیں تھے۔ لنڈسے ہیسٹ واحد آسٹریلوی کھلاڑی تھے جنہیں ٹیسٹ کا تجربہ تھا۔

حوالہ جات
---------

1. ↑  Perry, p. 102.
2. ↑  "British Empire XI v Royal Australian Air Force Royal Australian Air Force in British Isles 1945". CricketArchive. اخذ شدہ بتاریخ 09 دسمبر 2008.
3. 1 2  Perry, p. 103.
4. ↑  Pollard (1988), p. 366.
5. ↑  Perry, p. 104.
6. ↑  Whitington, p. 65.
ایلخانی عہد کے آخری سلطان ابو سعید (وفات 1335ء) کے بعد ہر طرف سے سرداروں نے سر اٹھایا اور ملک چھوٹی چھوٹی سلطنتوں مظفری، ایلخانی یا جلائر، سربدار، کرت) میں بٹ گیا۔ یہ طوائف الملوکی اس وقت ختم ہوئی۔ جب خاک توران سے تیمور کی فتوحات کا آغاز ہوا۔ یہ ایک ایسی لہر تھی جس نے ایران اور ایشیائے کوچک کو اپنے دامن میں لپیٹ لیا۔ تیمور نے سربداروں کرتوں کو فنا کیا۔ 85۔ 1384ء میں ستر ہزار انسانوں کے قتل کے بعد اس مہم کا خاتمہ ہوا۔ 1392ء میں دو مان مظفری کا قلع قمع کیا۔ تیمور کے بیٹوں میں سب سے بڑا حاکم شاہرخ 1404 سے 1447ء ہوا ہے۔ اس کی عملداری میں ہرات کے علاوہ بتدریج سارے ایران میں ہو گئی۔ اس نے چنگیز خان کی آئینی روایات کی بجائے اسلامی قانون کو عظیم مقام عطا کیا۔ اس کے عہد میں ہرات علم و ادب کا مرکز تھا۔ لیکن وہ جنگجو نہ تھا اس لیے مغرب کی جانب قرقیونلوتر کمانوں نے روکا۔ مشرق میں ہرات نے چین کے شاہرخ کے جانشینوں میں ابوسعید اور سلطان حسین مرزا سب سے اہم ہیں۔ اس کا دربار فن و ادب اور علم و فضل کے درخشندہ ترین مرکزں میں سے تھا۔ سلطان حسین کے بعد شیبانیوں کی حکومت قائم ہوئی جو صفیوں کے ہاتھوں ختم ہوئی۔
**آلیر انکاؤنٹر** 7 اپریل 2015ء کو بھارت کی نو تشکیل شدہ ریاست تلنگانہ کے آلیر مقام پر 5 زیر حراست مسلمان نوجوانوں کے ساتھ پیش آیا۔ اس واقعے کے بارے پولیس اور مہلوکین کے اہل خانہ اور مسلمان تنظیموں کے بیانات کافی متضاد ہیں۔ اس انکاؤنٹر میں ہلاک وقار احمد اور اس کے 4 ساتھی سید امجد علی ، محمد ذاکر ، ڈاکٹر محمد حنیف اور اظہار خان شامل تھے۔

پولیس کا بیان
-------------

پولیس کے بیان کے مطابق وقار نے پولیس کی گاڑی کو اپنی منتقلی کے دوران قضائے حاجت کے لیے روکنے کے لیے کہا تھا۔ فارغ ہونے کے بعد وہ بس میں داخل ہوتے ہوئے ایک پولیس اہل کار کے ہاتھ سے رائفل چھیننے کی کوشش کر رہا تھا۔ اس سے تصادم ہوا سبھی پانچ زیر حراست لوگ بر سرموقع ہلاک ہو گئے۔

حکومت اور حزب اختلاف کا تصادم
-----------------------------

تلنگانہ حکومت پولیس کے بیان کی مکمل حمایت میں کھڑی ہے۔ تاہم کانگریس اور مسلم تنظیمیں اس انکاؤنٹر کو فرضی قرار ریتے ہیں۔

مزید دیکھیے
-----------

* بھارت میں جرائم
* فرضی انکاؤنٹر

حوالہ جات
---------

1. ↑  لیر انکاؤنٹر کے مہلوک مسلم نوجوانوں کیساتھ انصاف رسانی کا مطالبہ
2. ↑  Two years after Aler encounter, families of Muslim undertrials killed losing hope in Judiciary
3. ↑  آلیر انکاؤنٹر ، مسلم تحفظات اور شریعت پر مجلس خاموش کیوں؟
**جذباتی کھنچاؤ** (انگریزی: Emotional exhaustion) ایک مؤقت جسمانی اور جذباتی خاتمے کا احساس ہوتا ہے جو بہت زیادہ انہماک والی ملازمت اور/یا شخصی مطالبات کی وجہ سے رونما ہوتا ہے۔ یہ ایک طرح کا متواتر تناؤ ہے۔ اس اصطلاح سے مراد ایک ایسا احساس ہے کوئی شخص اپنے کام کی وجہ حد سے کہیں زیادہ کھینچا گیا ہو اور تھکاوٹ محسوس کر رہا ہو۔ اس کا مظاہرہ جسمانی تھکاوٹ اور اس احساس سے ہوتا ہے کوئی شخص نفسیاتی اور جذباتی طور پر گویا "بہ گیا" ہو۔

مبہم علامتیں
------------

جذباتی کھنچاؤ سے متاثر شخص کی جملہ علامات ظاہری طور پر غیر واضح ہوتی ہیں اور کوئی شخص اس کی حرکتوں کو حقیقی کی بجائے دوسری یا غیر ارادی وجہ بھی سمجھ سکتا ہے۔ مثلًا اگر سڑک پر آگے نکلنے کی جستجو کرنے والے کو چند سیکنڈ کا توقف کر کے اس لیے راستہ دینا ہے کہ شاید وہ ہم سے زیادہ جلدی میں ہے یا ذہنی طور کسی شدید جذباتی کھنچاؤ کی وجہ سے ایسا کر رہا ہے، اس کی وجہ کسی ظاہر بین شخص پر غیر واضح ہوتی ہے۔ اسے لوگ محض تکبر یا بے صبری بھی سمجھ سکتے ہیں، جو فی الواقع غلط ہیں۔

مزید دیکھیے
-----------

* تناؤ کی نظامت
* مابعد صدمہ تناؤ کی بدنظمی

حوالہ جات
---------

1. ↑  Wright TA، Cropanzano R (جون 1998). "Emotional exhaustion as a predictor of job performance and voluntary turnover". *J Appl Psychol*. **83** (3): 486–93. PMID 9648526. doi:10.1037/0021-9010.83.3.486.  تحقق من التاريخ في: `|date=` (معاونت)
2. ↑  Zohar D. (1997). "Predicting burnout with a hassle-based measure of role demands". *Journal of Organizational Behavior*. **18** (2): 101–115. JSTOR 3100244. doi:10.1002/(SICI)1099-1379(199703)18:2<101::AID-JOB788>3.0.CO;2-Y.
3. ↑  
بیکار آدمی
**آبرو**  (انگریزی: Aabroo)
1968ء کی ہندی زبان کی رومانٹک کرائم ڈرامآ فلم ہے جس کی ہدایت کاری سی ایل راول نے کی ہے۔ 
کہانی، اسکرین پلے اور مکالمے جی ایل راول نے لکھے تھے۔ اسے راول فلمز کے بینر تلے بی ایل راول نے پروڈیوس کیا تھا۔ 
میوزک ڈائریکٹر سونیک اومی تھے اور گیت نگار جی ایل راول تھے۔ 
فوٹوگرافی کے ڈائریکٹر ایم این ملہوترا تھے۔ 
اس فلم میں اشوک کمار، نروپا رائے، ویمی، رحمان، لیلا نائیڈو، ششیکلا اور دیپک کمار نے اداکاری کی۔

کہانی
-----

منیش کشمیر میں اپنے بھائی آنند ایک وکیل اور بہنوئی تلوتما کے ساتھ رہتا ہے۔ منیش ابھی میڈیکل کی ڈگری مکمل کر کے بیرون ملک سے واپس آیا ہے۔
نینا اپنی چھٹیاں گزارنے کشمیر آئی ہے، منیش سے ملاقات ہوئی اور وہ پیار میں پڑ گئے۔
منیش بمبئی (ممبئی) کے ایک ہسپتال سے نوکری کی تصدیق حاصل کرنے کا انتظار کر رہا ہے۔ نینا کی بہن شاردا اپنے شوہر چندر شیکھر ورما کے ساتھ بمبئی میں رہتی ہیں۔
دونوں ایک دوسرے سے بہت پیار کرتے ہیں۔ بے اولاد ہونے کی وجہ سے شاردا کو اس کی ساس مسز ورما ہراساں کرتی ہیں۔ شاردا نے شیکھر سے دوبارہ شادی کرنے کو کہا، لیکن وہ انکار کر دیتا ہے۔ مسز ورما کی شاردا کو ہراساں کرنا المیہ میں بدل جاتا ہے جب دو رشتہ دار درواجلال اور شانتا ان کے ساتھ رہنے آتے ہیں۔
نینا بھی اپنی بہن کے ساتھ گھر میں رہ رہی ہے۔ دروازلال نے شاردا کو زہر دیا، جو مرتے وقت نینا سے وعدہ کرتی ہے کہ وہ چندر شیکھر سے شادی کرے گی۔ شاردا کے مرنے کے بعد نینا اور ایک پریشان چندر شیکھر کی شادی ہو جاتی ہے۔ چندر شیکھر کو نینا میں کوئی دلچسپی نہیں ہے کیونکہ وہ ابھی تک اپنی پیاری بیوی شاردا کے کھو جانے کا غم منا رہے ہیں۔

منیش کو آخر کار بمبئی میں نوکری مل جاتی ہے اور آنند اسے اپنے اچھے دوست چندر شیکھر کے ساتھ رہنے کو کہتے ہیں جب تک کہ وہ آباد نہ ہو جائے۔ چندر شیکھر کے گھر پہنچنے پر، منیش اس لڑکی کو دیکھ کر حیران رہ جاتا ہے جس سے وہ پیار کرتا ہے، نینا، جس کی اب چندر شیکھر سے شادی ہو گئی ہے۔
دارواجلال اور شانتا منیش اور نینا کے بارے میں افواہیں شروع کر دیتے ہیں، تاہم، چندر شیکھر نے درواجلال کی سازش کو سنا، لیکن اس کے سر پر مارا جاتا ہے۔ اس کی حالت نازک ہے اور حاضری دینے والا ڈاکٹر منیش ہے۔ جب چندر شیکھر کی موت ہو جاتی ہے تو منیش کو قتل کے الزام میں گرفتار کر لیا جاتا ہے۔ ایک عدالتی منظر کے بعد جہاں آنند استغاثہ کے لیے لڑتا ہے اور اس کی بیوی تلوتما منیش کا دفاع کرتی ہے، درواجلال اور شانتا کی مذموم منصوبہ بندی کا انکشاف ہوتا ہے۔

مزید دیکھیے
-----------

* ہندوستانی سنیما

حوالہ جات
---------

1. ↑   — اخذ شدہ بتاریخ: 28 اپریل 2016
2. ↑  Ashish Rajadhyaksha؛ Paul Willemen؛ Professor of Critical Studies Paul Willemen (2014). *Encyclopedia of Indian Cinema*. Routledge. صفحہ 233. ISBN 978-1-135-94318-9.
3. ↑  "Aabroo 1968". Gomolo.com. 29 جولا‎ئی 2018 میں اصل سے آرکائیو شدہ. اخذ شدہ بتاریخ 28 اکتوبر 2014.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
4. ↑  Nabendu Ghosh (1995). *Ashok Kumar: His Life and Times*. Indus. ISBN 978-81-7223-218-4.
5. ↑  "Aabroo 1968". Lyricsbogie.com. اخذ شدہ بتاریخ 28 اکتوبر 2014.  تحقق من التاريخ في: `|access-date=` (معاونت)
6. ↑  "Aabroo 1968". The Rest. 28 اکتوبر 2014 میں اصل سے آرکائیو شدہ. اخذ شدہ بتاریخ 28 اکتوبر 2014.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
7. ↑  "Aabroo 1968". Alan Goble. اخذ شدہ بتاریخ 28 اکتوبر 2014.  تحقق من التاريخ في: `|access-date=` (معاونت)
سبی شہر سے 8 کلومیٹر کے فاصلہ پر دیہات خجک واقع ہے ۔ خجک قبیلہ نے 400 سال پہلے ضلع لورالائی کے علاقہ میختر سے ہجرت کر کے سبی میں مستقل رہائش اختیار کی ۔ اس وقت سبی کے حاکم نواب جنید خان باروزئی نے زمین اور پانی میں حصہ دیا تھا ۔ جوں جوں خجک آبادی اور طاقت میں بڑھتے گئے رقبے اور پانی کی مقدار میں اضافہ ہوتا گیا ۔ اب دریائے ناڑی سے 16 پاو پانی کی ملکیت رکھتے ہیں ۔ 

خجک قبائل نے انگریزوں کو 1841 میں زرعی ٹیکس دینے سے انکار کر دیا کرنل ویلسن کی سربراہی میں انگریزوں نے خجک قلعہ پر حملہ کیا لیکن بروقت جوابی کاروئی سے حملہ پسپا ہو گیا تھا ۔ اس وقت سبی کے انتظامی امور نواب جنید خان باروزئی کے پاس تھے ان ادوار میں مری قبیلہ  حملے کرتے اور ریوڑ ساتھ لے جاتے تھے خجک اقوام نے مریوں سے جنگ کر کے حاکم وقت کے اونٹوں کا ریوڑ واپس کیا ۔ اس سے خوش ہو کر ان کو سبی میں مستقل رہائش  پانی میں حصہ ملا اور پہاڑ کے ساتھ کی زمین دی گئی ۔ فارسی کہاوت مشہور ہے کہ "مری بلوچ پہاڑوں میں رہنا فخر محسوس کرتے ہیں جبکہ خجک میدان میں بہادری سے رہنے کو فخر سمجھتے ہیں "۔ وقت کے ساتھ ساتھ خجک طاقت اور تعداد میں بڑھتے گئے اور ناڑی گاج کے پانیوں کا مکمل کنٹرول حاصل کر لیا ۔ ان کے اس اقدام سے قریبی دیہاتوں میں بے چینی پیدا ہو گئی اور آپس میں کئی جنگیں بھی ہوئیں ۔ ان میں خجک فتح یاب ہوئے ۔ اس طرح آپس کے تعلقات خراب ہو چکے تھے ۔ 

انگریز کی آمد کا سلسلہ شروع ہوا 1841 ء میں خجک قبائل نے انگریزوں کو زرعی ٹیکس دینے سے انکار کر دیا ۔ کرنل ویلسن کی سربراہی میں قافلہ حملے کے لیے قلعہ نما خجک دیہات پہنچا محاصرہ کر لیا اور آبادی پر گولہ باری شروع کر دی ۔ خجک قبائل نے بہادری سے مقابلہ کیا ۔ اس جنگ میں انگریزوں کو بھاری جانی و مالی نقصان ہوا کرنل ویلسن اور 4 آفیسرز مارے گے اور حملہ پسپا ہو گیا ۔ انگریز مورخ نے اس جنگ کو شکست کے طور پر لکھا ہے ۔
**تین آر** (انگریزی: The three Rs) انگریزی الفاظ سے بننے والے تین الفاظ کو ان کے پہلے یا نمایاحرف آر کی وجہ سے اشارہ کرتے ہیں۔ یہ نمایاں حرف *آر* ہے۔ اور الفاظ **ر**یڈنگ (پڑھنا)، **ر**ائٹنگ (لکھنا) اور ا**ر**یتھمیٹیک (حساب کتاب) ہیں۔ یہ وہ بنیادی صلاحیتیں ہیں جو دنیا کے کسی زبان بھی کے اسکول اور ذریعہ تعلیم میں لازمًا پڑھائے جاتے ہیں۔ یہ صلاحیتیں کسی بھی شخص کو زندگی کے ہر موڑ پر کام آتے ہیں۔ اس محاورے کا اختراع 1818ء میں "دی لیڈیز میگزین" میں ایک خانہ پری کے مواد کے طور کیا گیا تھا۔ کچھ لوگ اس محاورے کی ایجاد کو سر ولیم کرٹیس اول بارونیٹ کی ایک 1795ء کی تقریر سے منسوب کرتے ہیں۔ تاہم 'دی میرر آف لیٹریچر، امیوزمینٹ اینڈ انسٹرکشن' اس پر شک کا اظہار کیا گیا ہے۔

اہمیت
-----

تعلیم کا آغاز حرف شناسی سے ہوتا ہے۔ مثلًا اردو میں الف سے انڈا، انار جیسے ہر حرف سے بننے والے الفاظ سمجھائے جاتے ہیں۔ اس کے علاوہ حروف کی مختلف شکلوں کی پہچان سمجھائی جاتی ہے، جیسے کہ حرف ب کسی طرح **ب**ات، چُ**ب**ھن اور خوا**ب** جیسے الفاظ میں مختلف طور سے لکھا جاتا ہے۔ کچھ الفاظ میں حرف ملا کر اور جدا گانہ، دونوں طور پر لکھے جاتے ہیں، جیسے کہ *بہ طور* اور *بطور*۔ کچھ حرف مخصوص زبان سے ماخوذ الفاظ کے کے لیے مخصوص ہیں۔ مثلًا عربی کتاب عمدۃ القاری میں حرف **ۃ** جو اردو میں عام طور سے مستعمل نہیں ہے۔ عربی کہاوت *نسلًا بعد نسلٍ* میں زیریں تنوین کو صرف ایک کہاوت میں مستعمل ہے۔ اردو میں دو الفاظ کو عام زبان کے الفاظ ملانے کے لیے کا یا کی کا استعمال ہوتا ہے۔ جب کہ عربی الفاظ جیسے کہ *کثیر الاستعمال* میں *ال* کا استعمال ہوتا ہے اور فارسی میں زیر اضافت کا استعمال ہوتا ہے، جیسے کہ *طرزِ عمل* میں ہے۔ اس طرح کے کئی پہلو لکھنے پڑھنے سے تعلق رکھتے ہیں۔ نیز ہمہ لسانی مجموعے کی وجہ سے اردو میں *عام* اور *آم* ہم آواز ہو کر بھی مختلف المعانی اور اختلاف حروف کے ساتھ لکھے جاتے ہیں۔ حساب کتاب جو ریاضی کی ایک شاخ ہے، کسی بھی انسانی معاملے کو طے کرنے میں اشد ضروری ہے۔ یہاں معاملہ صرف دو اور دو چار کا نہیں ہوتا ہے۔ ایک خاندان کی ماہانہ کھپت، آمدنی اور اخراجات میں تال میل اور اسی طرح سے کئی اور باتوں کے لیے صحیح حساب کرنے کی صلاحیت کا ہونا ضروری ہے، اگر چیکہ ایسا شخص بھلے ہی کوئی ریاضی دان نہ ہو۔ اس لیے تین آر بنیادی اسکولی تعلیم کے لیے بے حد ضروری ہے۔

مزید دیکھیے
-----------

* خواندگی

حوالہ جات
---------

1. ↑  Obsolete Skill Set: The 3 Rs — Literacy and Letteracy in the Media Ages
2. ↑  The Mirror of Literature Amusement and Instruction, Volume 5 by John Timbs, J. Limbered, 1825
**آبرن** ریاست نیو ساؤتھ ویلز آسٹریلیا میں مغربی سڈنی کا ایک مضافاتی علاقہ ہے۔ آبرن 16 کلومیٹر (9.9 میل) سڈنی کے مرکزی کاروباری ضلع کے مغرب میں اور کمبرلینڈ سٹی کونسل کے مقامی حکومتی علاقے میں ہے جو پہلے آبرن کونسل کا انتظامی مرکز رہا ہے۔  اس مضافاتی علاقے کا نام اولیور گولڈ اسمتھ کی نظم *دی ڈیزرٹڈ ولیج* کے نام پر رکھا گیا تھا جو انگلینڈ میں 'آبرن' کو "میدان کا سب سے پیارا گاؤں" کے طور پر بیان کرتی ہے۔

### تاریخ

آبرن کے علاقے کو کسی زمانے میں ایبوریجنل لوگ سامان کے تبادلے کے لیے بازار رسمی لڑائیوں کے لیے جگہ اور تقریبات کے لیے 'قانون کی جگہ' کے طور پر استعمال کرتے تھے۔ یہ علاقہ داروگ ان لینڈ گروپ اور ایورا/دھاوال ساحلی گروپ کے درمیان سرحد پر واقع تھا۔ ونگل اور واٹیگورو، ذیلی گروپس یا قبیلے، وہ گروہ ہیں جنہیں اکثر آبرن/ہوم بش بے علاقے کے اصل باشندوں کے طور پر تسلیم کیا جاتا ہے۔ باضابطہ آبرن لوکل گورنمنٹ ایریا 1948ء میں تشکیل دیا گیا تھا، جب اوبرن اور لڈ کامبی کونسلیں آبرن میونسپل کونسل میں ضم ہو گئیں۔ 2006ء میں یہ آبرن کا شہر بن گیا جسے 2016ء میں دوسرے مقامی حکومتی علاقوں میں تقسیم کر دیا گیا۔

حوالہ جات
---------

1. ↑  Liberty Plains: a history of Auburn N.S.W. - Centenary edition
2. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia آئی ایس بی این 0-207-14495-8, page 11.
3. ↑  Local Government (City of Parramatta and Cumberland) Proclamation 2016 NSW Government.
**جمیکا خواتین کی کرکٹ ٹیم** جمیکا ملک کی خواتین کی نمائندہ کرکٹ ٹیم ہے۔ وہ خواتین کے سپر 50 کپ اور ٹوئنٹی 20 بلیز میں حصہ لیتے ہیں۔ 1973 ءمیں انہوں نے پہلے ورلڈ کپ میں حصہ لیا، ایک جیت کے ساتھ چھٹے نمبر پر رہے چونکہ ویسٹ انڈیز نے ایک متحدہ ٹیم کے طور پر مقابلہ کیا ہے اور جمیکا نے صرف ڈومیسٹک سطح پر مقابلہ کیا ہے۔

### تاریخ

جمیکا کا پہلا ریکارڈ شدہ میچ 1967ء میں ہوا اور اپنی ابتدائی تاریخ میں وہ اکثر ٹرینیڈاڈ کے ساتھ ساتھ دورہ کرنے والی انگلینڈ کی ٹیم کے خلاف بھی کھیلے۔  1973ء میں جمیکا نے افتتاحی ورلڈ کپ میں حصہ لیا۔ ٹیم 7 کے گروپ میں چھٹے نمبر پر رہی، ایک جیت، ایک بے نتیجہ اور چار ہار کے ساتھ۔  ان کی ایک فتح ینگ انگلینڈ کے خلاف ہوئی جس میں ویولین لیٹی اسکاٹ کے 61 اور میڈج اسٹیورٹ کے 6 اوورز میں 4/9 کی مدد کی گئی۔

حوالہ جات
---------

1. ↑  "Women's Miscellaneous Matches played by Jamaica Women". CricketArchive. اخذ شدہ بتاریخ 06 مئی 2021.
2. ↑  "Women's World Cup 1973 Table". ESPNCricinfo. اخذ شدہ بتاریخ 06 مئی 2021.
3. ↑  "7th Match, Sittingbourne, Jun 30 1973, Women's World Cup: Young England Women v Jamaica Women". ESPNCricinfo. اخذ شدہ بتاریخ 06 مئی 2021.
*مزید استعمالات کے لیے دیکھیے : آسمان (ضد ابہام)*

اَبر آلود آسمان
**آسمان** (فارسی میں *آس* اور *مان* سے ) یا **فَلَک** (عربی سے ) یا **گگن** (سنسکرت سے ) فضاء یا خلاء کا حصّہ ہے جو کسی بھی فلکیاتی جسم کے سطح سے نظر آتا ہے۔ کئی وجوہات کی بنا پر اِس کی صحیح تعریف ممکن نہیں. زمینی آسمان، ہوا کا سورج کی روشنی کو منتشر کرنے کی وجہ سے، دِن کے وقت گہرا نیلا نظر آتا ہے۔ جبکہ رات کے وقت یہ سیاہ نظر آتا ہے کیوں کہ سورج کی روشنی نہیں ہوتی۔

اِسے اکثر، سیاروی فضاء کا کثیف گیسی حصّہ بھی کہاجاتا ہے۔

وجہ رنگ
-------

سفید روشنی حقیقت میں سات رنگوں کا مرکب ہوتی ہے۔ یعنی سرخ، نارنجی، زرد، سبز، نیلا، کاہی اور بنفشی۔ یہ وہی رنگ ہیں جو آپ کو قوس قزح میں نظر آتے ہیں۔ جب یہ رنگ آپس میں مل جاتے ہیں تو سفید رنگ بن جاتا ہے۔

سورج کی روشنی بھی انھی سات رنگوں پر مشتمل ہے، یہی وجہ ہے کہ جب روشنی شیشے یا صاف پانی پر پڑتی ہے تو انعطاف کی وجہ سے ساتوں رنگ علاحدہ علاحدہ نظر آتے ہیں۔

ہمارے سر پر جو فضا چھائی ہوئی ہے اس میں بے شمار ننھے ننھے ذرات ہر وقت موجود رہتے ہیں۔ گرد کے یہ ذرات کچھ تو ہماری اپنی زمین ہی کی پیداور ہیں اور کچھ خلائے لامحدود سے بھی آتے ہیں۔

جب سورج کی کرنیں ان ذرات پر پڑتی ہیں تو نیلے رنگ کی شعاعیں ان سے ٹکرا کر دوسرے رنگوں کی نسبت زیادہ تعداد میں نکلتی ہیں۔ جس کی وجہ سے ہمیں آسمان نیلا نظر آتا ہے۔

|  |  |
| --- | --- |
|  | ویکی ذخائر پر **آسمان** سے متعلق سمعی و بصری مواد ملاحظہ کریں۔ |
استوائی متناسق نظام میں کروی متناسق نظام استعمال ہوتا ہے۔ اس متناسق نظام کی بنیادی مستوی، کرہ سماوی پر زمین کے خط استوا کے عکس سے بنتی ہے جو خط استوا سماوی (معدل النہار) (نیلا) بناتا ہے۔ سورج کے گرد زمین کے مدار کا عکس دائرۃ البروج (سرخ) بناتا ہے۔ دائرۃ البروج اور خط استوا سماوی (معدل النہار) کے دائرے، زاویہ انحراف کی وجہ سے ایک دوسرے کو قطع کرتے ہیں جو خط استوا سماوی پر دو گرہ مداری بناتے ہیں جسے نقطہ اعتدال ربیعی اور نقطہ اعتدال خریفی کہتے ہیں۔مطلع مستقیم (بعد (فلکیات)) کو خط استوا سماوی (معدل النہار) کے ساتھ نقطہ اعتدال ربیعی سے مشرقی جانب سے پیمائش کیا جاتا ہے۔ کرہ سماوی پر زمین کے قطبین کا عکس قطبین سماوی کو ظاہر کرتا ہے۔
**استوائی متناسق نظام**(انگریزی: Equatorial Coordinate System) ایک سماوی متناسق نظام ہے جو کرہ سماوی میں اجرام سماوی کا محل وقوع متعین کرتا ہے۔ یہ متناسق نظام، کروی متناسق نظام اور کارتیسی متناسق نظام دونوں میں نافظ ہو سکتا ہے، کیونکہ دونوں نظامات کا مبدا زمین کا مرکز ہے۔ اس متناسق نظام کی بنیادی مستوی خط استوا سماوی ہے جو زمین کے خط استوا کا کرہ سماوی پر عکس ہے۔ زمین کے مرکز کے مبدا ہونے کا مطلب یہ ہے کہ متناسقات، زمین مرکزی ہیں۔بنیادی مستوی، خط استوا سماوی کا مطلب یہ ہے کہ یہ متناسق نظام زمین کے خط استوا اور قطبین کی سیدھ میں ہے۔ لیکن یہ زمین کی اپنے محور کے گرد گردش کے ساتھ گردش نہیں کرتا بلکہ پس منظر کے ستاروں ساتھ مستقل رہتا ہے۔ دوسرے الفاظ میں استوائی متناسق نظام میں خط استوائی سماوی، زمین کے خط استوا کی سیدھ میں ہے اور زمین کے قطبین، قطبین سماوی کی سیدھ میں ہیں۔
قوتِ ثقل سیاروں کو سورج کے گرد گھومنے پر مجبور کرتی ہے
**ثقالت**، **قوتِ ثقل** یا **کششِ ثقل** (انگریزی: gravitation)، وہ قوت جس سے کمیت (Mass) رکھنے والے تمام اجسام ایک دوسرے کو اپنی طرف کھینچتے ہیں ۔

عام مفہوم میں یہ وہ قوت ہے جس سے زمین تمام اجسام کو اپنی طرف کھینچتی ہے (وزن).

اس سلسلے میں بے شمار نظریات ملتے ہیں جن میں سے نیوٹن کا قانون عالمی تجاذب اور البرٹ آئنسٹائن کا نظریۂ اضافیت زیادہ مشہور ہیں۔ عام زندگی میں اس قوت کا احساس ہمیں کسی چیز کے وزن کی صورت میں ہوتا ہے۔ اصل میں زمین پر گرنے والے اجسام زمین کی کشش کی وجہ سے گرتے ہیں۔ زمین کی کمیت اس پر گرنے والی اشیاء کی نسبت بہت زیادہ ہے اس لیے اشیاء کو زمین اپنی طرف کھینچتی ہے اور اس قوت کو ہم وزن کی شکل میں ملاحظہ کرتے ہیں۔ یہی وجہ ہے کہ جیسے جیسے ہم زمین کے مرکز سے دور ہوں تو وزن کم ہوتا جاتا ہے۔ زمین پر وزن رکھنے والی اشیاء بھی زمین کو اپنی طرف کھینچتی ہیں مگر زمین کے مقابلے میں یہ قوت اس قدر کم ہوتی ہے کہ ہمیں محسوس نہیں ہوتی۔ کشش کی یہی قوت ہے جس کی وجہ سے زمین اور دیگر سیارے سورج کے ارد گرد گھومتے ہیں اور نظامِ شمسی اور دیگر نظام قائم ہیں۔ کائنات میں ہر طرف یہ قوت کار فرما ہے۔ زمین پر اجسام کا قائم رہنا، مدوجذر، مادہ کے اجزاء کا ایک دوسرے کے ساتھ جڑے رہ کر بڑے بڑے اجسام بنانا سب کششِ ثقل کی وجہ سے ہیں۔ سنہ 2010 میں عائشہ صدیقہ نے ثقالت کی شعاعوں یعنی گریویٹیشنل ویوز پر تحقیق کی ہے جن کو لیزر آلات کے ذریعے سے محسوس کیا جاتا ہے 

| اصطلاح | term |
| --- | --- |
| ثقل  ثقالت  ثقالتی، ثقالی  ثقلی  ثقل- | gravity  gravitation  gravitational  gravitative  gravi- |

مزید دیکھیے
-----------

* ضدثقل
* مصنوعی ثقل
* اسکیپ ولاسٹی
* ثقالتی میدان
* وزن
* بے وزنی
* کشش ارض

حوالہ جات
---------

1. ↑  اُردو آن لائن لُغت پر ثقالت کا مفہوم

| * د
* ب
* ت
طبیعیات کے بنیادی تفاعل |
| --- |
| Physical forces
* قوی تفاعل
* نحیف تفاعل
* برقناطیسیت
* ثقالت
 |
| اشعاع
* برقناطیسی اشعاع
* امواج ثقل
 |
| فرضی قوتیں
* Quintessence
* Weak gravity conjecture
 |

|  |  |
| --- | --- |
|  | ویکی ذخائر پر **ثقالت** سے متعلق سمعی و بصری مواد ملاحظہ کریں۔ |
|  |
| --- |
| **ثمن** |
| مجمع النجوم ثمن بڑی تصویر کے لیے کلک کریں |
|   |
| **عربی نام:** | **الثمن**  |
| **انگریزی نام:** | Octans |
| **خاندان:** | لاکائیل |
| **آسمان میں مقام:** | آسمانِ جنوب چہارم |
| **رقبہ:** | 291.045 ۔ (50 واں) |
| **فی صد رقبہ :** | آسمان کا 0.71 فی صد |
| **مطلع مستقیم:** | 23 گھنٹے صفر منٹ |
| **میل:** | 82 ڈگری 9.12 منٹ جنوب |
| **سیاروں والے ستارے :** |    2 |
| **چمکدار ستارے:** |    کوئی نہیں |
| **قریبی مجمع النجوم:** | طوقان،ہندی،طاووس،طائر الفردوس،حربا،جبل،مار آب |
|   |

  


'**ثمن** (عربی: **الثمن**  - انگریزی: Octans) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 291.045 مربع ڈگری ہے۔ جو کل آسمان کا 0.71 فی صد بنتا ہے۔مطلع مستقیم 23 گھنٹے 00.00 منٹ ہے۔ اور میل 82 ڈگری 09.12 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔

قریبی مجمع النجوم
-----------------

اس کے اردگرد طوقان،ہندی،طاووس،طائر الفردوس،حربا،جبل اور مار آب واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **ثمن** سے متعلق سمعی و بصری مواد ملاحظہ کریں۔ |
لوانڈل نقل مقام مزدوروں کا عجائب گھر جنوبی افریقا میں اپنی نوعیت کا واحد عجائب خانہ ہے۔ یہ عجائب گھر مختلف وجوہ سے نقل مقام کر کے کام کرنے والے ملازمین کی یاد میں بنایا گیا عجائب خانہ ہے۔
**ترقی پزیر ممالک سے نقل مقام خواتین ملازمین** (انگریزی: Women migrant workers from developing countries) با اجرت ملازمت ان ممالک میں کرتی ہیں جن وہ شہری نہیں ہوتی ہیں۔ حالاں کہ کئی شادی شدہ خواتین اپنے شوہروں کے ساتھ ہی کسی جگہ پر کام کرنے کو ترجیح دیتی ہیں، تاہم کئی بار معاشی ضرورتوں کی وجہ سے عورتیں الگ ہی کاموں کی جگہ پر رہتی ہیں۔

مختلف ممالک جہاں ملازمات جاتی ہیں اور ان کے مسائل
-------------------------------------------------

دنیا میں خواتین ملازمین کا اہم مرکز خلیجی ممالک ہیں۔ اس میں کئی عرب ممالک میں خواتین آکر کام کرتی ہیں۔ یہ خواتین بھارت، پاکستان، نیپال اور کئی دیگر ممالک سے ہوتی ہیں۔ یہ خواتین تیمار داری، کمپیوٹر پراکرامنگ، دفتری کام، تدریس اور گھریلو کام سے جڑی ہوتی ہیں۔ اس کے علاوہ سے خواتین یورپ اور امریکین، خصوصًا ریاستہائے متحدہ امریکا اور کینیڈا کا رخ کرتی ہیں۔ اس کے علاوہ کئی خواتین تلاش روز گار کی کوشش میں اپنے ہی ملک ایک جگہ سے دوسری جگہ کا رخ کرتی ہیں۔ یہ خواتین گھر سے دور رہنے کے مسائل کا شکار ہوتی ہیں۔ اس کے علاوہ کبھی کبھار وہ جنسی استحصال ، آجر کے درشت رویے اور اجرت اور ملازمت  کے تنازعات کا شکار ہوتی ہیں۔

مزید دیکھیے
-----------

* خواتین کو بااختیار بنانا

حوالہ جات
---------

1. ↑  کورونا کے معیشت پر اثرات، خلیجی ممالک میں ملازمت کے مواقع میں کمی
2. ↑  
گجرات: ٹرینی خاتون کلرکوں کا الزام، میڈیکل ٹیسٹ کے دوران گروپ میں کپڑے اتروائے
3. ↑  
'Why I didn't report it': Saudi women use social media to recount harassment | The Japan Times
4. ↑  Individual labour disputes
جَو کے تیار خوشے
جَو ، اوٹ اور ان سے تیار کردہ مصنوعات
**جَو** گندم کی طرح کی ایک زرعی جنس ہے لیکن جو اور گندم میں فرق ہے۔ یہ فصل پوری دنیا میں بڑے پیمانے پر کاشت کی جاتی ہے اور انسانوں اور جانوروں کی خوراک کے طور پر استعمال ہوتی ہے۔ یہ ابتدائی انسانوں کے ذریعہ کاشت کیے جانے والے پہلے اناج میں سے ایک ہے اور بہت سے جغرافیائی علاقوں میں مختلف قسم کے موسموں میں کاشت کیا جا سکتا ہے۔ جدید تحقیق کی بنیاد پر تیار کی جانے والی اکثر غذاؤں میں جو کا استعمال ہوتا ہے۔ مغربی ممالک میں بیئر کی کشید کے لیے بھی جو کثرت سے استعمال ہوتا ہے۔ مکئی، چاول اور گندم کے بعد یہ دنیا میں سب سے زیادہ پیدا ہونے والا اناج ہے۔ 2022 میں دنیا بھر میں 24 لاکھ ایکڑ پر جو کی کاشت کی گئی جس سے 147 ملین میٹرک ٹن پیداوار حاصل ہوئی۔

پیداوار
-------

چوٹی کے پیداواری ممالک - ملین میٹرک ٹن میں| درجہ | ملک | 2011 | 2012 | 2013 |
| --- | --- | --- | --- | --- |
| 01 |  روس | 16.9 | 14.0 | 15.4 |
| 02 |  جرمنی | 8.7 | 10.4 | 10.3 |
| 03 |  فرانس | 8.8 | 11.3 | 10.3 |
| 04 |  کینیڈا | 7.8 | 8.0 | 10.2 |
| 05 |  ہسپانیہ | 8.3 | 6.0 | 10.1 |
| 06 |  ترکیہ | 7.6 | 7.1 | 7.9 |
| 07 |  یوکرین | 9.1 | 6.9 | 7.6 |
| 08 |  آسٹریلیا | 8.0 | 8.2 | 7.5 |
| 09 |  مملکت متحدہ | 5.5 | 5.5 | 7.1 |
| 10 |  ارجنٹائن | 4.1 | 5.2 | 4.7 |
| — | **عالمی مجموعہ** | **134.3** | **133.5** | **144.8** |
|

حوالہ جات
---------

1. ↑  FAOSTAT

|  |  |
| --- | --- |
|  | ویکی ذخائر پر **جو** سے متعلق سمعی و بصری مواد ملاحظہ کریں۔ |
**ڈاکٹر سید حامد حسن بلگرامی** تفسیر فیوض القرآن کے مصنف اور اسلامیہ یونیورسٹی بہاولپور کے رئیس الجامعہ تھے۔

ولادت
-----

حامد حسن بلگرامی بن سید محمود حسن بلگرامی 2 اگست 1908ء بمطابق 1326ھ کو بھار ت کے علاقہ بلگرام الہ آباد(اُترپردیش)، بھارت میں پیدا ہوئے۔ وطن کی نسبت نام کا جزو بن گئی۔ آپ خاندانی طور پر زیدی واسطی سادات خاندان سے متعلق تھے۔

تعلیم و تربیت
-------------

ابتدائی عمر میں والدین کا سایہ شفقت سر سے اٹھ گیا۔ یتیمی کے عالم یں تعلیم کے سفر کا آغاز کیا۔ الہ آباد یونیورسٹی (بھارت) سے بی اے اور ایم اے (اردو) کیا اس کے بعد اسی درسگاہ سے اردو میں علامہ اقبال پر مقالہ لکھ کر ڈاکٹریٹ کی ڈگری حاصل کی۔ علما و مشائخ اہل سنت سے استفادہ اور مطالعہ کو تاحیات جاری رکھا اور جامعہ بہاولپور میں بھی علما کی صحبت سے بہت کچھ حاصل کیا۔

درس و تدریس
-----------

1937ء کو بھارت کی نامور درسگاہ دون پبلک اسکول ڈیرہ دون سے اپنی ملازمت کا آغاز کیا۔ اس اسکول میں وہ واحد مسلمان استاد تھے۔ 1948ء کو پاکستان منتقل ہو گئے اور کچھ ہی روز قیام کے بعد اسی سال لندن یونیورسٹی (برطانیہ) میں پاکستان کی زبان تہذیب اور کلچر کے لیکچرار مقرر ہوئے اور پانچ سال کے بعد 1953ء میں وطن واپس آئے۔

1960ء تک حکومت پاکستان کے تحت مرکزی پلاننگ بورڈ میں پہلے ڈپٹی چیف اور پھر سربارہ تعلیمات کی حیثیت سے خدمات انجام دیں۔

1960ء کو ہی محکمہ اوقاف پنجاب کی جانب سے ائمہ و خطباء مساجد کی تربیت کے لیے ’’علما اکیڈمی‘‘ کا قیام عمل میں آیا، جس میں آپ کو ڈائریکٹر مقرر کیا گیا۔ اس کے بعد فیلڈ مارشل جنرل ایوب خان نے بہاولپور کی ’’جامعہ عباسیہ‘‘ کا نام ختم کرکے ’’اسلامیہ یونیورسٹی‘‘ نام تجویز کیا اور آپ نے وہاں پانچ سال تک وائس چانسلر کی حیثیت سے خدمات انجام دیں۔

اس دورمیں جامعہ اسلامیہ میں سید احمد سعید کاظمی کو ’’شیخ الحدیث‘‘ اورمحمد ہاشم فاضل شمسی کو ’’شیخ تصوف و اخلاق‘‘ مقرر کیا گیا،ڈاکٹر بلگرامی نے دونوں بزرگوں سے خوب استفادہ کیا۔

بہاولپور سے واپسی پر مختلف تعلیمی اور تالیفی سرگرمیاں رہیں ڈیڑھ برس ملک عبد العزیز یونیورسٹی جدہ میں اسلامی تعلیمات کے متعلق پروفیسر رہے۔ اس کے بعد کچھ عرصہ مرکز تعلیمات اسلامی کے مشیر کی حیثیت سے کام کیا ۔

بیعت
----

سلسلہ چشتیہ کے نامور صوفی بزرگ بابا عبید اللہ خان درانی سے بیعت ہوئے۔ بابا درانی، بابا تاج الدین ناگپوری اور ان کے خلیفہ بابا قادر اولیاء سے صحبت یافتہ و فیض یافتہ تھے ۔

تالیفات
-------

انگریزی اور اردو میں بہت سی کتب آپ کی تالیف ہیں: 

* تفسیر فیوض القرآن (اردو) 2 جلدیں بہاولپور کے قیام کے دوران تحریر فرمائی اس پر علامہ کاظمی کی تقریظ بھی ثبت ہے۔
* نور مبین حضور پاک ﷺ کے انوار و تجلیات وکمالات فضائل و معجزات پر مشتمل ہے۔
* اسلامی نظریہ تعلیم
* درود تاج (ترجمہ تشریح)
* سائبان رحمت
* تنویر سحر
* ندائے حرم
* زادراہ
* حرف آخر

وصال
----

ڈاکٹر حامد حسن بلگرامی 28 جنوری، 2001 بمطابق 2، ذیقعدہ 1421ھ بروز اتوار کراچی میں 92 سال کی عمر میں انتقال کیا پاپوش نگر قبرستان ناظم آباد کراچی میں آخری آرام گاہ ہے۔

حوالہ جات
---------

1. ↑  Bio-bibliography.com - Authors
2. ↑  انوارِعلماِ اہلسنت سندھ141
|  |
| --- |
| **حامل راس الغول** |
| مجمع النجوم حامل راس الغول بڑی تصویر کے لیے کلک کریں |
|   |
| **عربی نام:** | **حامل رأس الغول**  |
| **انگریزی نام:** | Perseus |
| **خاندان:** | حامل راس الغول |
| **آسمان میں مقام:** | آسمانِ شمال اول |
| **رقبہ:** | 614.997 ۔ (24 واں) |
| **فی صد رقبہ :** | آسمان کا 1.49 فی صد |
| **مطلع مستقیم:** | 3 گھنٹے 10.50 منٹ |
| **میل:** | 45 ڈگری 0.79 منٹ شمال |
| **سیاروں والے ستارے :** |    4 |
| **چمکدار ستارے:** |    5 |
| **قریبی مجمع النجوم:** | ذات الکرسی،زن پابند سلاسل،مثلث،حمل،ثور،گاڑی بان |
|   |

  


**حامل راس الغول** (عربی: **حامل رأس الغول**  - انگریزی: Perseus) ایک مجمع النجوم کا نام ہے۔ اس کو خاندان مجمع النجوم حامل راس الغول میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 614.997 مربع ڈگری ہے۔ جو کل آسمان کا 1.49 فی صد بنتا ہے۔مطلع مستقیم 03 گھنٹے 10.50 منٹ ہے۔ اور میل 45 ڈگری 00.79 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 5 ہے۔

قریبی مجمع النجوم
-----------------

اس کے اردگرد ذات الکرسی،زن پابند سلاسل،مثلث،حمل،ثور اور گاڑی بان واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **حامل راس الغول** سے متعلق سمعی و بصری مواد ملاحظہ کریں۔ |
| اصطلاح | term |
| --- | --- |
| جسم  جسیم  جسیم  splice  splice  جوڑ  پیوند  ضفیر  تضفیر  اردو نام میں زیر | body  جسم والا  some  جوڑ  پیوند  connection  bond  splice  splicing  -o- |

**جسیمِ ضفیر** (spliceosome) خلیات میں پایا جانے والا ایک ایسا مختلط یا complex ہوتا ہے کہ جو مخصوص اقسام کے رائبو مرکزائی تیزاب اور لحمیات سے تشکیل پاتا ہے اور نئے منتسخ (transcribed) ہوکر تشکیل پانے والے پیش-پیامبر ارنا یعنی  pre-mRNA  میں موجود دخلات (introns) کو نکال کر ایک قابلِ ترجمہ (translat-able) آراین اے بنانے میں اپنا کردار ادا کرتا ہے، اس قابلِ ترجمہ آراین اے کو پیامبر آر این اے کہا جاتا ہے جو لحمیات تیار کرسکنے کے قابل ہوتا ہے؛ سالماتی حیاتیات میں جسیمِ ضفیر کی مدد سے انجام پانے والے اس تمام عمل کو تضفیر (splicing) کا نام دیا جاتا ہے۔ یہاں اردو نام میں splice کا ترجمہ ضفیر کرنے کی وجہ یہ ہے کہ لفظ splice کے دیگر متبادلات ناقابل استعمال ہیں کیونکہ ایک موزوں متبادل --- پیوند --- ہو سکتا تھا جو bond کے لیے مستعمل ہو چکا ہے اور دوسرا متبادل --- جوڑ --- کا ہے جو عموماً connection کے معنوں میں آجاتا ہے۔

|  |  |
| --- | --- |
|  | ویکی ذخائر پر **جسیمِ ضفیر** سے متعلق سمعی و بصری مواد ملاحظہ کریں۔ |
تین گھاٹی بند، بمطابق ستمبر 2009ء
تین گھاٹی بند یا تھری گورجز ڈیم (انگریزی: Three Gorges Dam، باضابطہ نام: 长江三峡水利枢纽工程) چین کے صوبہ ہوبئی میں دریائے یانگزے پر واقع ایک برقابی بند (Hydroelectric Dam) ہے جسے گنجائش (22 ہزار 500 میگاواٹ) کے اعتبار سے دنیا کا سب سے بڑا بجلی گھر ہونے کا اعزاز حاصل ہے البتہ سالانہ بجلی کی پیداوار کے لحاظ سے یہ اتائپو بند کے بعد دنیا کا دوسرا سب سے بڑا بند ہے۔

جہازوں کو بلند کر کے بند کے بالائی علاقے میں پہنچانے کے مرحلے کے علاوہ بقیہ پورا بند آخری 32 مرکزی تربینوں (turbines) سے پیداوار کے آغاز کے ساتھ 4 جولائی 2012ء کو مکمل طور پر فعال ہوا۔ ہر تربین 700 میگاواٹ بجلی کی گنجائش رکھتا ہے۔ بند کا تعمیراتی ڈھانچہ 2006ء میں مکمل ہوا تھا۔

بجلی کی پیداوار کے علاوہ اس بند کا مقصد دریائے یانگزے میں جہاز رانی میں اضافہ اور سیلابی پانی کو محفوظ رکھ کر زیریں علاقوں میں ممکنہ سیلاب کے خطرے کو کم کرنا ہے۔ چینی حکومت نے اس بند کی تکمیل کو انجینئری کے علاوہ زبردست سماجی و معاشی کامیابی بھی قرار دیا تھا، جس کی وجہ شاہکار تربین اور ماحول دشمن گیسوں کے اخراج کو محدود کرنا تھا۔ البتہ ہر بڑے بند کی تعمیر کی طرح تین گھاٹی بند کی تعمیر نے بھی اردگرد کے عوام کے لیے بڑے مسئلے کھڑے کیے اور 13 لاکھ افراد بے گھر ہونے کے بعد نئے مقامات پر منتقل ہوئے۔ علاوہ ازیں چند آثار قدیمہ اور ثقافتی مقامات کو بھی اس عظیم بند کی تعمیر سے نقصان پہنچا جس کی وجہ سے اس بند کی تعمیر مقامی و بین الاقوامی دونوں سطح پر زیر بحث رہی۔

حکومت نے اس بند کی تعمیر کے لیے اخراجات کا تخمینہ 180 ارب یوان (22.5 ارب امریکی ڈالر) لگایا تھا۔ 2008ء کے اختتام تک 148.365 ارب یوان خرچ ہو چکے تھے جن میں سے 64.613 ارب تعمیر پر، 68.557 ارب متاثرین کی نئے مقامات پر منتقلی کے لیے اور 15.195 سرمایہ کاری پر خرچ ہوئے۔ اندازہ ہے کہ تعمیراتی اخراجات اس وقت پورے ہوں گے جب بند ایک ہزار ٹیراواٹ بجلی پیدا کرے گا جو 250 ارب یوان آمدنی دے گی۔ اخراجات کی کل وصولی بند کے مکمل چالو حالت میں آنے کے بعد دس سال بعد ممکن ہے۔

|  |  |
| --- | --- |
|  | ویکی ذخائر پر **تین گھاٹی بند** سے متعلق سمعی و بصری مواد ملاحظہ کریں۔ |

fchxhzfsdh

سانچہ:لی کی چیانگ
**پروفیسر حامد حسن قادری** (پیدائش: 25 مارچ، 1887ء - وفات: 6 جون، 1964ء) پاکستان سے تعلق رکھنے والے معروف مورخ، نقاد، تاریخ گو شاعر، مترجم، محقق اور معلم تھے جو اپنی تصنیف  **داستانِ تاریخ ِ اردو** کی وجہ سے دنیائے اردو میں شہرت رکھتے ہیں۔

حالات زندگی
-----------

حامد حسن قادری 25 مارچ، 1887ء کو بچھرایوں، مراد آباد ضلع، برطانوی ہندوستان میں پیدا ہوئے۔ریاست رامپور میں واقع مدرسہ عالیہ سے علومِ شرقیہ السنہ یعنی اردو، فارسی اور عربی کے علوم میں دسترس حاصل کی۔ بعد ازاں اسٹیٹ ہائی اسکول رامپور سے میٹرک پاس کیا۔ جامعہ پنجاب سے منشی فاضل اور اردو فاضل کے امتحانات پاس کرنے کے بعد ایف اے کیا۔ بڑودہ کالج اور اسلامیہ کالج اٹاوہ میں تدریس کی خدمات انجام دیں۔ 1917ء میں بڑودہ سے ملازمت کو خیرباد کہہ کر حلیم مسلم کالج جیسے اہم ادارے میں تدریس کے بعد سینٹ جونز کالج، آگرہ میں پروفیسر مقرر ہوئے جہاں 25 سال تک اردو اور فارسی کی تدریسی خدمات انجام دیں۔ 1952ء میں 65 سال کی عمر میں وہ صدر شعبہ اردو و فارسی ریٹائر ہوئے۔ 1955ء میں وہ پاکستان منتقل ہو گئے اور کراچی میں مستقل سکونت اختیار کی۔

ادبی خدمات
----------

حامد حسن قادری بیک وقت شاعر، مورخ، نقاد، مترجم اور محقق تھے۔ ان کی تصانیف کی تصانیف کی تعداد 40 کے لگ بھگ ہے۔ تاہم ان میں سب سے زیادہ شہرت 'داستانِ تاریخ ِ اردو' کو ملی۔ ان دیگر تصانیف میں ' مثنوی نمونۂ عبرت'، 'تاریخ و تنقید ادبیات اُردو '، 'غالب کی اُردو نثر اور دوسرے مضامین'، 'جامع التواریخ'، 'تاریخ مرثیہ گوئی'،'ادبی مقالات'، 'نقد و نظر'، 'انتخاب دیوان مومن'، 'سفینۂ تواریخ'، 'مضامینِ کائنات'، 'دفترِ تواریخ' اور 'سفینۂ نثر و نظم'سرِ فہرست ہیں۔

تصانیف
------

* ادبی مقالات
* مثنوی نمونۂ عبرت
* میزان التواریخ
* تاریخ مرثیہ گوئی
* جامع التواریخ
* سفینۂ تواریخ
* دفترِ تواریخ
* آثارالتواریخ
* غالب کی اُردو نثر اور دوسرے مضامین
* داستانِ تاریخ ِ اردو
* انتخاب دیوان مومن
* تاریخ و تنقید ادبیات اُردو
* نقد و نظر
* تمثیل یوسف و زلیخا (ترجمہ)
* مضامینِ کائنات
* الکوحل اور زندگی
* صید و صیاد
* تاریخ و تنقید
* سفینۂ نثر و نظم
* تربیتِ اطفال (ترجمہ)
* رباعیات شیخ ابو سعید ابو الخیر (ترجمہ)

حامد حسن قادری کے فن و شخصیت پر کتب ومقالہ جات
----------------------------------------------

* مولانا حامد حسن قادری سوانح حیات اور ادبی خدمات (پی ایچ ڈی مقالہ)، سید نور محمد سرور، جامعہ سندھ،1978ء

وفات
----

حامد حسن قادری 6 جون، 1964ء کو کراچی، پاکستان میں انتقال کر گئے اور کراچی کے پاپوش نگر ناظم آباد کے قبرستان میں سپردِ خاک ہوئے۔

حوالہ جات
---------

1. 1 2 3  عقیل عباس جعفری: پاکستان کرونیکل، ص 230، ورثہ / فضلی سنز، کراچی، 2010ء
2. ↑  سید نور محمد سرور: **مولانا حامد حسن قادری سوانح حیات اور ادبی خدمات (پی ایچ ڈی مقالہ)**، ص 7، جامعہ سندھ، 1978ء
3. 1 2  پروفیسر ڈاکٹر ناصر الدین صدیقی قادری: بزرگان کراچی، ص 17، مرکز فیض قادریہ احمدیہ رشیدیہ، کراچی، 2004ء
4. ↑  حامد حسن قادری، **سوانح وتصانیف ویب** ، پاکستان
**حکایت** (انگریزی: Fable) سے مراد نظم یا نثر میں کوئی مختصر قصہ یا بیانیہ جس میں کسی اخلاقی نکتہ ہو نمایاں کیا گیا ہو۔ اکثر ان حکایات میں جانوروں یا پرندوں کو انسانوں کی طرح بولتے اور انسانوں جیسی حرکتیں کرتے دکھایا جاتا ہے۔ قیاس کیا جاتا ہے کہ اصل میں یہ حکایتیں بہت پرانی ہیں۔ شاید اس زمانے کی یادگار ہو جب انسان خود کو جانوروں یا پرندوں سے بہت قریب محسوس کرتے تھے۔ ان حکایتوں کو یکجا کرنے کا کام مشرق میں ہوا۔ سنسکرت میں **پنچ تنتر** کے نام سے جو کتاب موجود ہے وہ بہت پرانی ہے۔ پنچ تنتر کے قصوں میں زیادہ تر توجہ حکمرانی کرنے کی حکمتِ عملی پر مرکوز ہے لیکن کردار بالعموم جانور اور پرندے دکھائے گئے ہیں۔ پنچ تنتر کا دنیا کی بہت سی زبانوں میں ترجمہ ہو چکا ہے۔

مغرب کی ادبی روایت میں اس ادبی صنف کا آغاز قدیم یونان سے ہوا اور اس قبیل کی حکایات کا پہلا مجموعہ ایسپ (چھٹی صدی قبل مسیح) سے منسوب ہے۔ اس کے بعد مغرب کی مختلف زبانوں میں اس طرح کے مختصر بیانیوں کو نظم یا نثر میں قلم بند کرنے کا رواج پڑا۔ حکایت خواہ حقیقت پسندانہ ہو یا کھلے یا چھپے طنز سے عبارت، کوئی نہ کوئی اخلاقی سبق دینا اس کا مقصد ہوتا ہے۔ تاہم اردو ادب میں حکایت سے لازمی طور پر مراد نہیں ہے کہ اس میں کوئی اخلاقی نکتہ موجود ہو گا یا جانور یا پرندے کردار بن کر سامنے آئیں گے۔ اردو داستان گو طویل دستانوں کے اجزا کو حکایت کے نام سے یاد کرتے ہیں۔

حوالہ جات
---------

1. 1 2  ڈاکٹر سہیل احمد خان، محمد سلیم الرحمٰن، منتخب ادبی اصطلاحات، شعبہ اردو گورنمنٹ کالج یونیورسٹی لاہور،2005ء، ص 82
مقبرہ خان جہاں بہادر کوکلتاش، لاہور**خان جہاں بہادر ظفر جنگ کوکلتاش** (وفات: 23 نومبر 1697ء) عہدِ عالمگیری میں مغل صوبیدار لاہور اور مغل سالار تھے۔ خان جہاں بہادر سے متعلق تاریخی حقائق بہت کم میسر ہوئے ہیں البتہ عہدِ عالمگیری کے مؤرخ خافی خان نظام الملک کی تصنیف منتخب اللباب میں خان جہاں بہادر سے متعلق تاریخی معلومات ملتی ہیں۔

نام و نسب
---------

خانِ جہاں کا اصل نام میر ملک حسین تھا جبکہ لقب بہادر خان، خانِ جہاں اور کوکلتاش تھے۔1673ء میں مغل شہنشاہ اورنگزیب عالمگیر کی جانب سے ’’خانِ جہاں بہادر کوکلتاش‘‘ اور 1675ء میں ظفر جنگ کا خطاب پایا۔

لاہور کی صوبیداری
-----------------

1680ء میں لاہور کی نظامت کے سلسلے میں اِختلاف پیدا ہو گئے تھے جنہیں دور کرنے کے لیے مغل شہنشاہ اورنگزیب عالمگیر نے مغل شہزادہ محمد اعظم کو لاہور کا صوبیدار مقرر کر دیا۔ بعد ازاں اِس منصب پر مکرم خان اور سپہ دار خان بھی مقرر کیے گئے۔ 11 اپریل 1691ء کو خان جہاں بہادر کو لاہور کی صوبیداری پر مقرر کیا گیا۔

معزولی
------

مقبرہ میں موجود خانِ جہاں بہادر ظفر جنگ کوکلتاش کی قبرخان جہاں بہادر تقریباً ڈھائی سال تک لاہور کی نظامت پر مقرر رہا۔ جون 1693ء میں مغل شہنشاہ اورنگزیب عالمگیر نے خان جہاں بہادر کو لاہور کی نظامت سے معزول کر دیا جس کے بعد خان جہاں بہادر چار سال تک شہنشاہ کے زیر عتاب رہا۔ یہ تمام مدت لاہور میں ہی بسر ہوئی۔

کردار
-----

خان جہاں بہادر باوقار، فتح نصیب، صاحبِ تدبیر امیر تھا۔ خان جہاں بہادر نے 22 بڑی جنگوں میں فتح حاصل کی۔ اِن تمام جنگوں میں خان جہاں بہادر گہرے زخموں کا شکار ہوا مگر ہر جنگ میں نیک نامی و فتح حاصل کی۔

وفات و مدفن
-----------

مزید دیکھیے: **مقبرہ خان جہاں بہادر کوکلتاش**

1693ء میں معزولی کے بعد خان جہاں بہادر عسرت کی زندگی بسر کرتا رہا۔ آخری عمر میں وہ مغل شہنشاہ اورنگزیب عالمگیر کے زیرِ عتاب تھا۔ بروز ہفتہ 9 جمادی الاول 1109ھ مطابق 23 نومبر 1697ء کو خان جہاں بہادر نے لاہور میں وفات پائی۔ اور خان جہاں بہادر کو لاہور میں مغلپورہ کے نزدیک دفن کیا گیا جہاں بعد ازاں اُس کا شاندار مقبرہ خان جہاں بہادر کوکلتاش دسمبر 1697ء سے 1698ء کے درمیان تعمیر کیا گیا۔

مزید دیکھیے
-----------

* مقبرہ خان جہاں بہادر کوکلتاش

|
|  |
| ماقبل سپہ دار خان |  **صوبیدار ناظم لاہور** 21 اپریل 1691ء – جون 1693ء | مابعد مہابت خان ابراہیم |

حوالہ جات
---------

1. ↑  حمید الدین خان: احکام عالمگیری، احکام نمبر 37، صفحہ 85، مطبوعہ ادارہ ثقافت اسلامیہ، لاہور، 1993ء
2. ↑  دائرۃ المعارف الاسلامیہ (انسائیکلوپیڈیا آف اسلام):  جلد 18، صفحہ 38۔ مضمون: تعلیقہ لاہور۔ مطبوعہ لاہور 1985ء۔
3. 1 2  خافی خان نظام الملک: منتخب اللباب، جلد 3، صفحہ 398۔ مطبوعہ نفیس اکیڈیمی کراچی 1985ء۔
Achilles

ایکلیز کی خیالی تصویریونانی دیومالا کا ہیرو۔ مائی سنا کے بادشاہ اگامیم نن کا سپہ سالار۔ اس کا باپ (پیلس) انسان اور ماں (تھیئس) دیوی تھی۔ یونانی دیومالا میں یہ واحد مثال ہے کہ کسی دیوی نے کسی فانی انسان سے شادی کی۔ تھیئس نے ایکلیز کو لافانی بنانے کے لیے اس کی ایڑی پکڑ کر، دریائے ستائکس میں غوطہ دیا تو اس کاسارا بدن (سوائے ایڑی کے جوپانی میں تر نہیں ہوئی تھی) ہتھیاروں کے اثر سے مامون ہو گیا۔ (انگریزی میں قابل تسخیر یا کمزور مقام کو ایکلیز کی ایڑی Achilles Heelکہتے ہیں)

ہومر کے بیان کے مطابق اگامیم نن نے اپنی بھاوج شہزادی ہین کی بازیابی کے لیے ٹرائے پر حملہ کیا تو ایکلیز بڑی بہادری سے لڑا۔ لیکن اگامیم نن نے ایکلیز کی محبوبہ کو اپنے حرم میں داخل کر لیا تو وہ خفا ہو گیا اور لڑنے سے انکار کر دیا۔ ایکلیز کی علیحدگی سے فوج میں سراسیمگی پھیل گئی۔ پٹروکولس کو ایکلیز کے روپ میں میدان جنگ میں بھیجا گیا لیکن ہیکٹر (ٹرائے کے ولی عہد) نے ایک ہی وار میں اس کو ہلاک کر دیا۔ اس کے بعد ایکلیز بڑا برہم ہوا اس نے اگامیم نن سے مصالحت کرلی۔ اور ایکلیز نے ہیکٹر کو قتل کر دیا۔ آخر ٹرائے کے صدر دروازے کے پاس ہیلین کے عاشق پارس نے ایکلیز کی ایڑی میں تیر مار کر اسے ہلاک کر دیا۔ پارس کو ایکلیز کا یہ کمزور مقام دیوتا اپالو نے بتایا تھا۔ ایکلیز اور ہیکٹر کے مرنے سے ٹرائے کی جنگ ختم ہوئی۔

|  |  |
| --- | --- |
|  | ویکی ذخائر پر **آخیل** سے متعلق سمعی و بصری مواد ملاحظہ کریں۔ |
**آداب المریدین** شیخ ضیاء الدین سہروردی کی تصوف پر اہم کتاب ہے۔   

کتاب *آداب المریدین* کا اُردو ترجمہ ہے۔ مؤلف شیخ ضیاء الدین سہروردی چھٹی صدی ہجری کے بلند مرتبہ اہل علم و نظر تھے۔ سلسلہ سہروردیہ کے بانی ابوحفص شہاب الدین سہروردی ان کے بھتیجے تھے۔ ان کی یہ کتاب صوفیا کے حلقوں میں بطور نصاب پڑھی جاتی ہے خواجہ گیسودراز نے اس کتاب کاترجمہ کئی بار فرمایا او ریہ کتاب اکثر ان کے زیرمطالعہ رہتی تھی۔ 

کتاب کے مطالعہ سے صوفیائے کرام کے اعتقادات اور سلوک کے آداب معلوم ہوتے ہیں اور یہ معلوم ہوتا ہے کہ پانچویں اور چھٹی صدی ہجری میں تصوف کا مفہوم کیا تھا اور صوفیہ کیاطریق کار اختیارکیے ہوئے تھے۔ 

کتاب 42 فصول پرمشتمل ہے اور صوفیہ کا نقطہ نظر شرح و بسط سے بیان کیا گیا ہے۔ *آداب سماع* پرنسبتاً طویل فصل ہے۔ سماع کے بارے میں خود صوفیا میں اختلاف پایا جاتا ہے۔ ایک جماعت تو سماع کی سرے سے مخالف ہے اور اس عمل کو حرام قرار دیتی ہے جو جماعت سماع کی قائل ہے ان کے نزدیک بھی *سماع* کچھ پابندیوں کا متقاضی ہے۔ داتا علی ہجویری نے اپنی تالیف *کشف المحجوب* میں ان کا تفصیل سے ذکر کیا ہے۔ *آداب المریدین* کے مؤلف بھی ان پر روشنی ڈالتے ہیں۔

حوالہ جات
---------

1. ↑  آداب المریدین مؤلف : شیخ ضیاء الدین سہروردی ،ناشر : المعارف گنج بخش روڈ لاہور
**اقوام متحدہ یوم عربی زبان** (اليوم العالمي للغة العربية / انگریزی:UN Arabic Language Day), تعلیمی، سائنسی اور ثقافتی تنظیم یونیسکو کے زیر اہتمام **18 دسمبر** کو دنیا میں عربی زبان کا عالمی دن منایا جا تا ہے۔
1973ء میں عربی زبان اقوام متحدہ کا دفتری زبان قرار پایا 
عربی زبان کا عالمی دن منانے کا مقصد مختلف زبانیں بولنے والے لوگوں کو ایک دوسرے کے قریب لانا ہے، ان کے درمیان ثقافتی ہم آہنگی پیدا کرنا اور مختلف تہذیبوں کے درمیان ڈائیلاگ کو فروغ دینا ہے۔
یونیسکو کے مطابق آج عرب دنیا میں بیالیس کروڑ بیس لاکھ سے زیادہ کی مادری زبان عربی ہے اور دنیا بھر سے تعلق رکھنے والے ڈیڑھ ارب سے زیادہ مسلمان عربی زبان کو کسی نہ کسی شکل میں استعمال کرتے ہیں۔ وہ روزانہ پنج وقتہ نماز عربی الفاظ میں ادا کرتے اور اللہ کی آخری نازل کردہ آسمانی کتاب قرآن مجید کی تلاوت کرتے ہیں۔

حوالہ جات
---------

1. ↑  , News Release *UN launches new initiative to promote multilingualism*. Consulted on 2011-04-23.
2. ↑  , News Release *UN marks English Day as part of celebration of its six official languages*. Consulted on 2011-04-23.
**حویلی کے اندر** (انگریزی: Inside the Haveli) اصلاً انگریزی زبان میں تحریر کردہ ایک ناول ہے جسے الطاف فاطمہ نے اردو قالب میں ڈھالا۔ اس ناول کی مصنفہ بھارت کی ایک ماہر عمرانیات رما مہتا ہے جنہیں اس ناول پر سنہ 1979ء میں ساہتیہ اکادمی اعزاز سے بھی نوازا گیا۔ اس ناول کی کہانی ممبئی کی ایک نوخیز لڑکی کے گرد گھومتی ہے جس کی شادی ایک سابقہ ہندوستانی شہزادے سے ہوئی۔ شادی کے بعد یہ لڑکی اودے پور، راجستھان منتقل ہو جاتی ہے۔

بھارت کے اس قدیم تاریخی شہر منتقل ہونے کے بعد اصل کہانی شروع ہوتی ہے جس کی مدد سے قارئین کو اس حقیقت سے آشنا کرنا مقصود ہے کہ راجپوتانہ کے رجواڑے ضرور ختم ہو گئے لیکن ان کی سابقہ روایتیں اور شان وشوکت ہنوز زندہ ہیں اور ان کی حویلیوں میں عورتیں ماضی کی طرح آج بھی مردوں کے رحم وکرم پر زندگی بسر کرتی ہیں۔ رسم ورواج کی اس گھٹن زدہ حویلی میں ایک جدید تعلیم یافتہ لڑکی بہو کے روپ میں داخل ہوتی ہے۔ ابتدا میں اسے یہ ماحول اور فضا خاصی اجنبی محسوس ہوتے ہیں لیکن جلد ہی وہ اسے اپنانے لگتی ہے اور پھر ایک عزم کرتی ہے کہ وہ اس گھٹن کو آزادی میں تبدیل کرنے کی کوشش کرے گی۔ یہ ناول درحقیقت رجواڑوں میں زندگی بسر کرنے والی ہر عورت کی ایک حقیقی داستان ہے۔

حوالہ جات
---------

1. 1 2  Ed. Rangrao Bhongle (2003). *The Inside View: Native Responses to Contemporary Indian English Novel*. Atlantic Publishers & Dist. صفحات 138–. ISBN 978-81-269-0275-0.
2. ↑  K. V. Surendran (2002). *Women's Writing in India: New Perspectives*. Sarup & Sons. صفحات 19–. ISBN 978-81-7625-250-8.
3. ↑  "Book review: Inside the Haveli by Rama Mehta". *India Today* (بزبان انگریزی). اخذ شدہ بتاریخ 13 اکتوبر 2018.
آبنائے ملاکا سماٹرا (جنوب) کو جزیرہ نما ملائشیا (شمال) سے جدا کرتی اور بحر الکاہل (مشرق) بحر ہند (مغرب) کو آپس میں ملاتی ہے
**آبنائے ملاکا** (ملے : Selat Melaka، انگریزی: Strait of Malacca) جزیرہ نما ملائیشیا اور انڈونیشیا کے جزیرے سماٹرا کے درمیان ایک آبی گزرگاہ ہے۔

محل وقوع اور اقتصادی لحاظ سے یہ نہر سویز اور نہر پاناما کی طرح دنیا کی اہم ترین بحری گزرگاہوں میں شمار ہوتی ہے۔ یہ بحر ہند اور بحر الکاہل کے درمیان بحری جہازوں کے گزرنے کا مرکزی راستہ فراہم کرتی ہے اور اس طرح دنیا کے تین گنجان آباد ترین ممالک بھارت، انڈونیشیا اور چین کو منسلک کرتی ہے۔ آبنائے میں سے سالانہ 50 ہزار بحری جہاز گزرتے ہیں جو دنیا کی کل تجارت کا ایک پانچواں یا ایک چوتھائی حصے کے حامل ہوتے ہیں۔ دنیا بھر میں تیل کی کل جہاز لدائی کا ایک چوتھائی اس گزرگاہ سے گزرتا ہے اور 2003ء میں اندازہ‎ 11 ملین بیرل تیل روزانہ اس آبنائے سے گذرا۔ 805 کلومیٹر (500 میل) رودبار سنگاپور کے قریب رودبار فلپس کے مقام پر محض 1.5 بحری میل(2.8 کلومیٹر) چوڑی ہے، یہ اس کا تنگ ترین علاقہ ہے۔ اس کی وجہ سے ذرائع نقل و حمل کا دنیا کا اہم ترین تنگ راہ (Bottleneck) بنتا ہے۔ اس راستے سے گزرنے کے لیے جہاز کے زیادہ سے زیادہ حجم کو ملاکامیکس (Malaccamax) کہا جاتا ہے۔

تاریخی حوالہ جات
----------------

نویں صدی عیسوی کے مسلم مصنف یعقوبی نے آبنائے ملاکا کو **بحیرہ کلاح** کے نام سے لکھا ہے اور اسے چین تک پہنچنے کے لیے سات سمندروں میں سے ایک بتایا ہے۔

|  |  |
| --- | --- |
|  | ویکی ذخائر پر **آبنائے ملاکا** سے متعلق سمعی و بصری مواد ملاحظہ کریں۔ |
**آشا رائے**  (انگریزی: Asha Roy) بھارت کی ایک تیز رفتار ایتھلیٹ ہیں۔ وہ 100 میٹر اور 200 میٹر مقابلوں میں حصہ لیتی ہے۔ 

رائے کا جنم گھنشیامپور میں ہوا تھا جو بھارتی ریاست مغربی بنگال کے ہوگلی ضلع کا ایک گاؤں ہے۔ اس کے والدین بھولاناتھ ایک سبزی فروش اور بولو رائے ایک گھریلو خاتون ہیں۔ تین بھائی بہن موجود ہیں۔  وہ اپنے والد کے اصرار پر ایتھلیٹیکس میں داخل ہوئی اور 200 میٹر کے لیے ایک کوچ پروبیر چندر سے تربیت حاصل کی۔ 

رائے کو 2009ء اور 2010ء کے ایتھلیٹیکس مقابلوں میں پہلی بار دیکھا گیا۔ 2011ء میں منعقدہ قومی چیمپئن شپز، کولکاتا میں وہ حسب ذیل مظاہرہ درج کر چکی ہے  اب تک کی شماریات اس طرح ہیں :

| مسافت | وقت | تمغا |
| --- | --- | --- |
| 100 میٹر | 11.85 سیکنڈ | سونا |
| 200 میٹر | 23.71 سیکنڈ | سونا |
|
| 4 × 100 میٹر ریلے | 24.36 سیکنڈ | کانسی |

حوالہ جات
---------

1. 1 2  "Asha Roy Hailed as India's Fastest Woman". 9 November 2011. 14 اگست 2016 میں اصل سے آرکائیو شدہ. اخذ شدہ بتاریخ 14 اگست 2016.

بیرونی روابط
------------

* آشا رائے بنیادی معلومات آئی اے اے ایف

حوالہ جات
---------
آبنائے تیران
**آبنائے تیران** (انگریزی: Straits of Tiran; عربی: مضيق تيران) جزیرہ نما سینا اور جزیرہ نما عرب کے درمیان تنگ سمندری گزرگاہیں ہیں جو خلیج عقبہ کو بحیرہ احمر سے جدا کرتی ہیں۔ دو جزیرہ نماوں کا درمیانی فاصلہ تقریباً 13 کلومیٹر (7 بحری میل) ہے۔ اس کا نام جزیرہ تیران کے نام پر ہے جو کو اس کے داخلی راستے پر سینا سے 5 یا 6 کلومیٹر (3 یا 4 میل) کے فاصلے پر واقع ہے۔
آبنائے تیران کا جزیرہ صنافیر جزیرہ تیران کے مشرق میں واقع ہے۔

حوالہ جات
---------

بیرونی روابط
------------

|  |  |
| --- | --- |
|  | ویکی ذخائر پر **آبنائے تیران** سے متعلق سمعی و بصری مواد ملاحظہ کریں۔ |

* Descriptions, pictures and videos of some Straits of Tiran dive spots
* One of the wrecks in the Straits of Tiranآرکائیو شدہ (Date missing) بذریعہ static.panoramio.com (Error: unknown archive URL)
* "The Strait of Tiran and the Sovereignty of the Sea" by Anthony S. Reyner
* Photo Gallery: Bridging the Red Sea, Speigel Online

متناسقات: 28°00′14″N 34°27′55″E﻿ / ﻿28.00389°N 34.46528°E﻿ / 28.00389; 34.46528
|  |
| --- |
| **کونج** |
| مجمع النجوم کونج بڑی تصویر کے لیے کلک کریں |
|   |
| **عربی نام:** | **الكركي**  |
| **انگریزی نام:** | Grus |
| **خاندان:** | طیار |
| **آسمان میں مقام:** | آسمانِ جنوب چہارم |
| **رقبہ:** | 365.513 ۔ (45 واں) |
| **فی صد رقبہ :** | آسمان کا 0.89 فی صد |
| **مطلع مستقیم:** | 22 گھنٹے 27.39 منٹ |
| **میل:** | 46 ڈگری 21.11 منٹ جنوب |
| **سیاروں والے ستارے :** |    3 |
| **چمکدار ستارے:** |    2 |
| **قریبی مجمع النجوم:** | حوت جنوبی، خرد بین، ہندی، طوقان، عنقا اور سنگ تراش |
|   |

  


**کونج** (عربی: **الكركي**  - انگریزی: Grus) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 365.513 مربع ڈگری ہے۔ جو کل آسمان کا 0.89 فی صد بنتا ہے۔مطلع مستقیم 22 گھنٹے 27.39 منٹ ہے۔ اور میل 46 ڈگری 21.11 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔ چمکدار اور نمایاں نظر آنے والے ستاروں کی تعداد 2 ہے۔

قریبی مجمع النجوم
-----------------

اس کے اردگرد حوت جنوبی، خرد بین، ہندی، طوقان، عنقا اور سنگ تراش واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**السعیر** (دھکتی ہوئی آگ) یہ آگ کا نام ہے جہنم کے سات درجوں میں سے پانچویں درجے کا نام ہے،یہ قرآن میں 16 مرتبہ استعمال ہوا (قرآن: سورۃ الحج:4)(قرآن: سورۃ لقمان:21)

السعیر۔ دھکتی ہوئی آگ، دوزخ۔ سعر مصدر سے بروزن (فعیل) بمعنی مفعول ہے۔ سعیر بمعنی مسعور۔ سعرت النار کے معنی آگ بھڑکانا۔ مجازا لڑائی وغیرہ کے بھڑکانے کے لیے استعمال ہوتا ہے۔ السعار آگ کی تپش۔ >
ابن ابی شیبہ نے مسند میں اور ابن ابی حاتم نے اپنی تفسیر میں اور ابن ابی حبان نے صحیح میں ابوبردہ کی روایت سے بیان کیا ہے کہ رسول اللہ نے فرمایا : اللہ قبروں سے کچھ لوگوں کو ایسی حالت میں اٹھائے گا کہ ان کے منہ سے آگ کے شعلے بھڑک رہے ہوں گے عرض کیا گیا یہ کون لوگ ہوں گے فرمایا : کیا تم کو نہیں معلوم کہ اللہ فرما رہا ہے کہ جو لوگ یتیموں کا مال ظلم کے ساتھ کھاتے ہیں بس وہ اپنے پیٹوں میں آگ بھر تے ہیں اور عنقریب بھڑکتی آگ میں داخل ہوں گے۔ سعیر بروزن فعیل اس مفعول کے معنی میں مستعمل ہے۔ یہ لفظ سعرت النار (میں نے آگ روشن کی) سے ماخوذ ہے۔

حوالہ جات
---------

1. ↑  انوار البیان فی حل لغات القرآن جلد2 صفحہ335 ،علی محمد، سورۃ الحج،آیت4،مکتبہ سید احمد شہید لاہور
2. ↑  تفسیر مظہری،قاضی ثناء اللہ پانی پتی،سورۃ النساء،آیت 10